b'\n_START_ARTICLE_\nBenedikt XV\n_START_SECTION_\nBakgrunn\n_START_PARAGRAPH_\nDella Chiesa kom fra en adelig familie. Hans far var markien Giuseppe della Chiesa og moren var Giovanna Migliorati._NEWLINE_Han tok den juridiske doktorgrad i 1875. Deretter bad han sin far om tillatelse til \xc3\xa5 studere til prest. Det fikk han lov til. Faren insisterte imidlertid p\xc3\xa5 at hans s\xc3\xb8nns teologiske studier skulle foreg\xc3\xa5 i Roma, for \xc3\xa5 sikre at han ikke endte som landsbyprest. I Roma var han seminarist ved Almo Collegio Capranica og studerte teologi og kanonisk rett.\n_START_SECTION_\nPrest\n_START_PARAGRAPH_\nHan ble presteviet i Roma den 21. desember 1878 av kardinal Raffaele Monaco La Valletta, f\xc3\xa5 dager etter at Kardinalkollegiet hadde valgt Leo XIIIs til pave. Han studerte ved Pontificia Accademia dei Nobili Ecclesiastici (det pavelige diplomatakademi), f\xc3\xb8r han tok fatt p\xc3\xa5 virket som pavelig diplomat. I perioden 1883-1887 var han i Madrid som sekret\xc3\xa6r for nuntius Mariano Rampolla. Da Rampolla senere ble kardinalstatssekret\xc3\xa6r, fulgte della Chiesa med som sekret\xc3\xa6r.\n_START_SECTION_\nErkebiskop\n_START_PARAGRAPH_\nI 1907 var det slutt p\xc3\xa5 hans diplomatiske tjeneste, ettersom pave Pius X utnevnte ham til erkebiskop av Bologna dette \xc3\xa5ret.\n_START_SECTION_\nKardinal\n_START_PARAGRAPH_\nDen 13. desember 1913 d\xc3\xb8de kardinal Rampolla. Den 25. mai 1914 ble della Chiesa kreert til kardinal._NEWLINE_I takt med at verdenskrigen n\xc3\xa6rmet seg, reiste sp\xc3\xb8rsm\xc3\xa5let seg om hvilken allianse Italia skulle inng\xc3\xa5 i. Pave Pius X d\xc3\xb8de den 20. august 1914, bare noen uker etter krigsutbruddet.\n_START_SECTION_\nD\xc3\xb8d\n_START_PARAGRAPH_\nBenedikt ble syk av influensa som gikk over til en en alvorlig lungebetennelse. Han d\xc3\xb8de i januar 1922. Hans gravmonument, utf\xc3\xb8rt av Pietro Canonica, er i annet kapell p\xc3\xa5 venstre side i Peterskirken. Hans levninger hviler i krypten under selve kirken._NEWLINE_Den neste pave som tok navnet Benedikt var Benedikt XVI, som ble pave i 2005.'